|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

03.12.2024 г.

## Стартира Transform IT Awards -четвъртото издание на конкурса за технологични бизнес иновации

## *А1 е съорганизатор на конкурса Transform IT Awards.*

## *Платформата, която отличава постиженията на бизнеса в иновациите и технологиите, ще приема кандидатури от 6 декември 2024 г. до 10 март 2025 г.*

## Четвъртото издание на конкурса за иновативни бизнес трансформации Transform IT Awards, организиран от A1 и Digitalk, ще приема кандидатури до 10 март 2025 година. Наградите отличават постижения в информационните и комуникационни технологии (ICT), цифровите иновации и дигиталната трансформация. Те ще представят компании и личности, които развиват дигиталната екосистема и стимулират технологичното развитие в България чрез реализирани IT проекти.

„Успешното развитие на бизнеса е в пряка зависимост от бързата адаптация и умното прилагане на новите дигитални инструменти. Динамиката на бизнес средата и икономиката изисква организациите да са в синхрон с подходящите за тях технологии и практики. Затова като двигател на дигиталната трансформация в страната и най-голямата ICT компания в България, А1 приема за своя мисия да насърчава и отдава признание на бизнесите, които използват технологиите, за да решават своите конкретни проблеми, да оптимизират процеси и да развиват устойчиви стратегии,“ **заяви Михаил Семерджиев, старши мениджър „ICT услуги“ в А1 България и член на журито на конкурса.**

## В конкурса могат да участват компании от всички сектори и мащаб, както и държавни и общински институции реализирали проекти през 2024 г. в три категории. Сред тях са „Внедрено в организация ИТ решение“, която отличава иновации в създаването на ефективни и свързани решения за бизнеса, „Вътрешни решения“ и „Стартъпи“. Кандидатурите ще бъдат традиционно оценявани по специално разработена от PriceWaterhouse Coopers методология, основана на четири основни критерия: „Стратегия и визия“, „Имплементация, ефективност и резултати“, „Иновативност и креативност“ и „Въздействие и перспективи за развитие“. Кандидатурите бяха оценявани от жури, в което се включиха опитни лидери в сферата на иновациите, представители на бизнеса, академичните среди, организациите с нестопанска цел, стартъп общността и др.

## Успехът на предходните три издания утвърди конкурса Transform IT Awards като платформа, в която бизнес иноваторите в технологичния сектор у нас обменят идеи и получават признание. В третото издание на конкурса взеха участие общо 44 компании от всички сектори на икономиката. Като най-голямата технологична и ICT компания и водещ системен интегратор А1 е съорганизатор на наградите, които поставят във фокуса на общественото внимание иноваторите в бизнеса, като част от мисията си да подкрепя екосистемата на технологични иновации, които движат напред икономическото развитие на страната.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*